30/05/2022 | Administración LocalMunicipal
Cariño
Bases selección Aprol Rural 2022

Por Resolución Alcaldía de data 25/05/2022 aprobáronse as bases e a convocatoria para a contratación, como persoal laboral temporal, de un (1) traballador/a desempregado/a (1 peón de limpeza e desbroce de camiños e vías forestais), ao abeiro da subvención para o fomento de emprego no medio rural para o ano 2022, e que se transcriben a continuación: O obxecto das presentes bases consiste na regulación do procedemento de selección, mediante oposición, de un (1) traballador/a desempregado/a (1 peón de limpeza e desbroce de camiños e vías forestais), ao abeiro da Orde do 07/01/2022 que regula as subvencións para o fomento de emprego no medio rural para o ano 2022. Todo isto conforme o disposto na Lei 30/1984, do 2 de agosto, de Medidas para a Reforma da Función Pública, na Lei 7/1985, de 2 de abril, Reguladora das Bases de Réxime Local, na Lei 2/2015, de 29 de abril, de emprego público de Galicia, no Real Decreto 886/1991, de 7 de xullo, e demais normas concordantes de aplicación. A DisposiciónFfinal segunda do Real decreto-lei 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo, introduce unha nova Disposición adicional novena no texto refundido da Lei de Emprego, aprobado polo Real decreto lexislativo 3/2015, do 23 de outubro, coa seguinte redacción: “Contratos vinculados a programas de activación para o emprego: 1. As administracións públicas e, de ser o caso, as entidades sen ánimo de lucro poderán realizar contratos para a mellora da ocupabilidade e a inserción laboral no marco dos programas de activación para o emprego previstos neste texto refundido da Lei de Emprego, cuxa duración non poderá exceder de doce meses”. A natureza do contrato será contrato de traballo temporal para a mellora da ocupabilidade e a inserción laboral a tempo completo e a súa duración será de nove (9) meses. O prazo de contratación comenzará a computar dende o remate do proceso selectivo, sendo a data límite para formalizar a contratación o 15/06/2022. As funcións a realizar son as seguintes: tarefas de sivicultura e limpeza e desbroce de camiños e vias forestais municipais. A xornada laboral será de 37,5 horas semanais, de luns a domingo. O horario será fixado pola Alcaldía en atención ás necesidades do servizo. O salario bruto mensual do peón será de 1.166,67 euros/mes (incluído prorrateo paga extra), categoría profesional: peón, grupo de cotización: 10. TERCEIRA: O proceso iniciarase a través de convocatoria de preselección mediante oferta xenérica entre os/as desempregados/as inscritos/as na oficina do Servizo Público de Emprego de as Pontes, que enviará ao Concello os curriculums dos preseleccionados, que deberán presentarse no Concello coa instancia para participar no proceso e a demáis documentación precisa segundo estas bases, no prazo de tres días naturais dende a publicación do anuncio no BOP. Para ser admitidos/as á realización destas probas selectivas, os/as aspirantes deberán reunir os seguintes requisitos: a) Ser español/a ou nacional da U. E dentro dos límites que establece o artigo 57 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos 16 anos de idade e non exceder de 65 anos. c) Estar en posesión, como mínimo, do certificado de escolaridade ou equivalente ou en condicións de obtelo na data en que remate o prazo de presentación de instancias. d) Acreditar a capacidade funcional para o desempeño das funcións propias do posto. En consecuencia non padecer enfermidade ou defecto físico que impida o desenvolvemento das funcións do cargo. e) Non ter sido separado/a mediante expediente disciplinario do servizo de calquera a das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares as que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non atoparse incurso/a en ningunha das causas de incapacidade e incompatibilidade que determine a lexislación vixente. g) Estar en situación de desemprego. h) Estar en posesión do carné de conducir B-1. Os requisitos citados deberán reunirse con referencia ó derradeiro día do prazo de presentación de instancias, debendo continuar en posesión dos mesmos durante todo o proceso selectivo. De conformidade co establecido na Base 14.5 da Orde do 7 de xaneiro de 2022 pola que se establecen as bases que regulan as axudas e subvencións para o fomento de emprego no medio rural (Aprol Rural) para 2022, terán preferencia os colectivos con especiais dificultades de inserción laboral, e de ser o caso, aqueles que teñan previsto a realización deste tipo de medidas no seu itinerario de inserción profesional, tales como: -Mulleres, en especial as que acrediten condición de vítimas de violencia de xénero - Menores de 30 anos, en especial, demandantes do seu primeiro emprego ou sen cualificación profesional. -Parados de longa duración: considéranse parados de longa duración aquelas persoas que leven máis de dous anos, como mínimo, como demandantes de emprego. -Persoas con discapacidade: aquelas persoas que teñan recoñecida pola Administración competente unha discapacidade nun grao igual ou superior ao 33%. - Persoas desempregadas que esgotasen as prestacións e subsidios por desemprego a que tivesen dereito. -Persoas desempregadas maiores de 45 anos. -Integrantes de colectivos desfavorecidos ou en risco de exclusión social, especialmente beneficiarios da renda de integración social de Galicia. - Terase en conta tamen o menor nivel de protección por desemprego dos beneficiarios, así como a existencia de responsabilidades familiares, (cónxuxe, fillos e fillas menores de vinteseis anos ou maiores con discapacidade, persoas maiores incapacitadas ou menores en acollemento). **De conformidade co establecido na Base 14.2 da Orde, non se poderán contratar traballadores e traballadoras que foran contratados por un período igual ou superior a nove meses con cargo ás axudas concedidas no ano 2021 pola Conselleria de Emprego e Igualdade no ámbito de colaboración coas entidades locais e coas entidades sen ánimo de lucro, en materia de políticas activas de emprego.1.- As instancias para participar no proceso de selección dirixiranse á Alcaldía-Presidencia da Corporación, segundo modelo de declaración responsable que se establece no Anexo I. O prazo para a presentación de instancias remata despois de transcorridos tres días naturais dende a publicación do anuncio no BOP. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. Rematado o prazo de presentación de instancias, a autoridade que convoca ditará resolución, que se publicará no Taboleiro de Edictos do Concello e na páxina web municipal, declarando aprobada a lista provisional de admitidos/as e excluídos/as e outorgando un prazo máximo de 2 días naturais para que os/as excluídos/as aleguen o que consideren. Si o último día do prazo é inhábil, estenderase ata o seguinte día hábil. Resoltas as reclamacións publicarase a lista definitiva no Taboleiro de Edictos e na páxina web municipal ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, a Alcaldía poderá elevar a definitiva a lista provisional na mesma resolución de aprobación. O feito de figurar incluído/a na relación de admitidos/as non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. O Tribunal calificador nomearase no mesmo decreto no que se aprobe a lista de admitidos. Os membros dos tribunais deberán absterse de formar parte destes cando concorran as circunstancias previstas no artigo 23.2 da Lei 40/2015, de 1 de outubro, de réxime xurídico do sector público, notificándollo á autoridade convocante. Os aspirantes poderán recusalos de acordo co artigo 24 da mencionada lei. O tribunal non poderá constituirse nin actuar sen a asistencia de máis da metade dos membros (tribunales ou suplentes, indistintamente). En todo caso, será precisa a asistencia do presidente e do secretario. A actuación do tribunal axustarase estritamente ás bases da convocatoria. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nan bases. As decisións adoptaranse por maioría dos votos dos membros presentes e en caso de empate decidirá o voto de calidade do presidente do tribunal. O tribunal poderá dispoñer a incorporación de asesores especialistas para valorar os méritos aportados polos participantes que estime pertinentes, que se limitarán ao exercicio das súas especialidades técnicas en base exclusivamente ás que colaborarán co órgano de selección. O presidente da Corporación resolverá de acordo coa proposta do tribunal, que terá carácter vinculante e tendo en conta que o número de seleccionados non pode superar o de prazas convocadas. De conformidade co art.61.8 do RDL 5/2015, de 30 de outubro, polo que se aproba o Texto refundido da Lei do Estatuto Básico do Empregado Público., e co fin de asegurar a cobertura do posto de traballo convocado, se se producise a renuncia do aspirante seleccionado, antes do seu nomeamento ou toma de posesión, a Alcaldesa-Presidenta poderá requerir do órgano de selección relación complementaria dos aspirantes que sigan ao proposto, para o seu posible nomeamento. A) Realización dunha proba teórica, de carácter obrigatorio e eliminatorio, e que consistirá na realización dun exame tipo test no que haberá que responder a un cuestionario de 20 preguntas sobre os contidos do temario que se recolle no Anexo II. Cada pregunta formularase con tres respostas alternativas, das que so unha será a correcta. O tempo máximo para a realización deste exercicio será de 40 minutos. Cada resposta correcta valorarase con 1 punto. As respostas incorrectas non restarán. As respostas en branco non puntuarán. O exercicio cualificarase de 0 a 20 puntos e será necesario para superalo un mínimo de 10 puntos. B) Proba práctica: de carácter obrigatorio e eliminatorio, que realizarán só aqueles aspirantes que acaden a puntuación mínima de 10 puntos esixida para superar a proba teórica. A proba práctica será determinada polo tribunal atendendo ás funcións do posto de traballo, e será cualificada de 0 a 10 puntos, sendo necesario, para superar dita proba, acadar un mínimo de 5 puntos. C).- PROBA DO GALEGO: En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) deberán realizar unha proba que terá carácter obrigatorio e eliminatorio. A proba consistirá na traducción directa do castelán ao galego dun texto proposto polo Tribunal durante un tempo de 30 minutos, sen axuda do diccionario. O exercicio será calificado de apto ou non apto. Quedarán exentos da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. NOVENA: A cualificación final das probas virá determinada pola suma das puntuacións obtidas na fase de oposición, establecendo para estes efectos a orde definitiva de aspirantes seleccionados. En caso de empate na puntuación final, o desempate resolverase a favor do aspirante que reúna máis características sinaladas na claúsula quinta. O Presidente do Tribunal, á vista da lista de aspirantes seleccionados, formulará proposta de selección ante a Alcaldía-Presidencia, sen que esta poida superar o número de prazas convocadas. As propostas de selección que contraveñan este límite serán nulas de pleno dereito. A dita proposta publicarase no Taboleiro de Edictos do Concello. O Tribunal establecerá unha lista de reserva cos aspirantes que teñan superado o proceso para cubrir posibles renuncias antes da contratación ou durante a vixencia do contrato. DÉCIMA: No prazo de 3 días naturais contados a partir do día seguinte da publicación da proposta de selección no taboleiro de Edictos (prazo que poderá ampliarse cando os seleccionados acrediten que non puideron presentar algún documentos por causas alleas á súa vontade), os/as aspirantes propostos/as polo Tribunal deberán presentar a seguinte documentación: a).- Fotocopia compulsada do D. N. I., pasaporte ou tarxeta de residencia. b) – Fotocopia compulsada do título de estudios esixido en cada caso. c).- Declaración responsable de non estar afectado por ningún dos motivos de incompatibilidades do persoal ao servizo das Administracións públicas, e de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, declaración responsable, asinada pola persoa aspirante, de non estar afectada por ningún dos motivos de incompatibilidades do persoal ao servizo das Administracións públicas e de non estar inhabilitada ou en situación equivalente que impida, no seu Estado, nos mesmos termos, o acceso ao emprego público. d) Copia compulsada do Celga 1, no seu caso. e) Copia compulsada do carné de conducir. Se dentro do prazo indicado, salvo causa de forza maior, os/as aspirante non presentasen a documentación ou do exame da mesma se infira que carecen dalgún dos requisitos relacionados na Base 4ª, non poderán ser contratados e perderán tódolos seus dereitos, sen prexuízo das responsabilidades en que houbese podido incorrer, polo que se pasará ao seguinte candidato da lista. UNDÉCIMA: O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdicción Contencioso-Administrativa para dirimir as controversias que se produzan na aplicación destas. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante a Alcaldía-Presidencia do Concello de Cariño, no prazo dun mes ou directamente recurso contencioso administrativo, ante o Xulgado do Contencioso Administrativo, no prazo de dous meses e na forma prevista na Lexislación reguladora de dita Xurisdicción, sen prexuízo de que poida interpoñer calquera outro que estime procedente. APELIDOS: NOME: DNI: TELÉFONO CONTACTO: CORREO ELECTRÓNICO: ENDEREZO POSTAL: LOCALIDADE: PROVINCIA: CÓDIGO POSTAL: SOLICITA ser admitido para proveer unha PRAZA DE PEÓN DE LIMPEZA E DESBROCE DE CAMIÑOS E VÍAS FORESTAIS MUNICIPAIS SOLICITO ser exonerado da realización de proba de coñecemento da lingua galega ao estar en posesión do título de Celga 1 ou superior podendo ser requirido polo Tribunal en calquera fase do proceso selectivo. a).- Fotocopia compulsada do D. N. I., pasaporte ou tarxeta de residencia. b) – Fotocopia compulsada do título de estudios esixido en cada caso. c).- Declaración responsable de non estar afectado por ningún dos motivos de incompatibilidades do persoal ao servizo das Administracións públicas, e de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, declaración responsable, asinada pola persoa aspirante, de non estar afectada por ningún dos motivos de incompatibilidades do persoal ao servizo das Administracións públicas e de non estar inhabilitada ou en situación equivalente que impida, no seu Estado, nos mesmos termos, o acceso ao emprego público. d) declaración xurada de posesión da capacidade funcional par ao desenvolvemento das funcións correspondentes á praza convocada. e) Copia compulsada do Celga 1, no seu caso. f) Copia compulsada do carné de conducir. Por medio do presente escrito DECLARO, BAIXO A MIÑA RESPONSABILIDADE, aceptar íntegramente o contido destas bases e reunir os requisitos e condicións esixibles previstos nas mesmas para poder formar parte do proceso selectivo. En., a. de.2021 SINATURA ALCALDE-PRESIDENTE DO CONCELLO DE CARIÑO TEMA 1: conceptos básicos de seguridade e saúde laboral. TEMA 2: Nocións básicas de mantemento e reparación de edificios, instalacións, espazos e vías públicas. TEMA 3: Descrición, utilidade e manexo das ferramentas e útiles mais comúns para o desenvolvemento das funcións propias do posto de operario de servizos varios. TEMA 4: Principais problemas medioambientais: efecto invernadoiro, burato de capa de ozono, contaminación de augas e dos solos. TEMA 5: Residuos e a súa clasificación: urbanos, industriais, sanitarios, agrícolas e gandeiros. Cariño, 25 de maio de 2022 Alcalde.- Asdo:- José M. Alonso Pumar